b'\n_START_ARTICLE_\nFormul\xc4\x97 E\n_START_SECTION_\nIstorija\n_START_PARAGRAPH_\n2012\xc2\xa0m. lapkri\xc4\x8dio m\xc4\x97nes\xc4\xaf buvo u\xc5\xbesakyti 42 elektriniai automobiliai, kuriems variklius, pavar\xc5\xb3 d\xc4\x97\xc5\xbees ir elektronik\xc4\x85 tieks Formul\xc4\x97s 1 McLaren ekipa._NEWLINE_2012\xc2\xa0m. gruod\xc5\xbeio m\xc4\x97nes\xc4\xaf Italijos sostin\xc4\x97 Roma tapo pirmuoju miestu Europoje ir antru pasaulyje po Rio de \xc5\xbdaneiro paskelbusiu apie Formul\xc4\x97s E lenktyni\xc5\xb3 organizavim\xc4\x85 savo trasoje._NEWLINE_2013\xc2\xa0m. kovo 8 d. FIA paskelb\xc4\x97 preliminar\xc5\xb3 pirmojo sezono lenktyni\xc5\xb3 tvarkara\xc5\xa1t\xc4\xaf\xc2\xa0\xe2\x80\x93 pagal j\xc4\xaf lenktyn\xc4\x97s vyks 10 miest\xc5\xb3: Londone, Romoje, Los And\xc5\xbeele, Majamyje, Pekine, Putrad\xc5\xbeajoje, Buenos Air\xc4\x97se ir Rio di \xc5\xbdeneire. Liepos m\xc4\x97nes\xc4\xaf prie \xc4\x8dempionato reng\xc4\x97j\xc5\xb3 prisid\xc4\x97jo Bankokas ir Berlynas._NEWLINE_2013\xc2\xa0m. gegu\xc5\xbe\xc4\x97s 15 d. FIA paskelb\xc4\x97 informacij\xc4\x85 apie pirm\xc4\x85j\xc4\xaf Formul\xc4\x97s E automobil\xc4\xaf. J\xc4\xaf gamins pranc\xc5\xabz\xc5\xb3 \xc4\xafmon\xc4\x97s Spark Racing Technology ir Renault, tad jis bus pavadintas \xe2\x80\x9eSpark-Renault SRT 01E\xe2\x80\x9c. Pakab\xc4\x85 automobiliui ruo\xc5\xa1 ital\xc5\xb3 \xc4\xafmon\xc4\x97 Dallara, o padangas gamins Michelin kompanija. Lenktyni\xc5\xb3 metu padangas keisti bus draud\xc5\xbeiama, tad jos bus pagamintos taip, kad atlaikyt\xc5\xb3 vis\xc4\x85 lenktyni\xc5\xb3 distancij\xc4\x85. Skai\xc4\x8diuojama, kad automobilis pasieks 100 km/val greit\xc4\xaf per 3 sekundes, o ribotas did\xc5\xbeiausias greitis sieks 225 km/val. Ribota variklio galia bus 200 kw, i\xc5\xa1 kuri\xc5\xb3 67 bus galima naudoti tik speciali\xc5\xb3 lenkim\xc5\xb3 metu. Vie\xc5\xa1umoje automobilis buvo pademonstruotas rugs\xc4\x97jo 10 d. Frankfurto automobili\xc5\xb3 parodoje._NEWLINE_2013\xc2\xa0m. rugs\xc4\x97jo 27 d. FIA moto sporto taryboje buvo paskelbtas pirmojo sezono tvarkara\xc5\xa1tis. Jame atsirado trys nauji miestai\xc2\xa0\xe2\x80\x93 Monakas, Punta del Est\xc4\x97 ir Honkongas. Tuo tarpu Roma, Rio di \xc5\xbdeneiras ir Pekinas buvo \xc4\xafra\xc5\xa1yti \xc4\xaf kandidat\xc5\xb3 s\xc4\x85ra\xc5\xa1\xc4\x85 kitiems sezonams._NEWLINE_Siekiant suma\xc5\xbeinti i\xc5\xa1laidas komandoms joms leista savo automobilius parduoti dar dvejoms kitoms ekipoms. \xc5\xa0i\xc5\xb3 sandori\xc5\xb3 suma ribojama iki 350 000 eur\xc5\xb3._NEWLINE_2014\xc2\xa0m. rugs\xc4\x97jo 12 d. oficialiu \xc4\x8dempionato partneriu buvo paskelbta BMW kompanija. Jos naujieji elektriniai automobiliai BMW i8 ir BMW i3 yra naudojami atitinkamai saugos ir lydin\xc4\x8diuoju automobiliu._NEWLINE_2018 m. kovo 6 d. buvo pristatytas naujas antros kartos F-E automobilis Spark SRT05e. Jo did\xc5\xbeiausia galia siekia 250 kW, lenktyn\xc4\x97se \xe2\x80\x93 200 kW. Maksimalus pasiekiamas greitis \xe2\x80\x93 280 km/val, \xc4\xafsib\xc4\x97g\xc4\x97jimas iki 100 km/val \xe2\x80\x93 2,8 s.\n_START_SECTION_\nLenktyni\xc5\xb3 formatas\n_START_PARAGRAPH_\nVisos lenktyni\xc5\xb3 dalys (treniruot\xc4\x97, kvalifikacija ir lenktyn\xc4\x97s) vyksta vien\xc4\x85 dien\xc4\x85, siekiant taupyti l\xc4\x97\xc5\xa1as.\n_START_SECTION_\nTreniruot\xc4\x97s\n_START_PARAGRAPH_\nPrie\xc5\xa1 kiekvien\xc4\x85 etap\xc4\x85 vyksta dvi laisvos treniruot\xc4\x97s. Pirmoji trunka 45 minutes, antroji\xc2\xa0\xe2\x80\x93 30 min. J\xc5\xb3 metu kiekvienas lenktynininkas gal\xc4\x97s naudotis dvejais automobiliais ir pilna \xc4\xafmanoma galia\xc2\xa0\xe2\x80\x93 200kw / 270AG.\n_START_SECTION_\nKvalifikacija\n_START_PARAGRAPH_\nKvalifikacija prasideda po valandos nuo paskutini\xc5\xb3 treniruo\xc4\x8di\xc5\xb3 pabaigos. Kvalifikacija burt\xc5\xb3 keliu dalinama \xc4\xaf 4 grupes po 5 automobilius. I\xc5\xa1 viso \xc5\xa1i sesija trunka ne ilgiau 90 minu\xc4\x8di\xc5\xb3. Kiekviena grup\xc4\x97 ratams \xc4\xafveikti turi 10 minu\xc4\x8di\xc5\xb3._NEWLINE_Kvalifikacijos metu lenktynininkas gali naudoti tik vien\xc4\x85 komandos automobil\xc4\xaf su maksimalia 250 kW galia.\n_START_SECTION_\nLenktyn\xc4\x97s\n_START_PARAGRAPH_\nLenktyni\xc5\xb3 startas duodamas pra\xc4\x97jus ne ma\xc5\xbeiau 3 valandoms po kvalifikacijos pabaigos. Lenktyni\xc5\xb3 trukm\xc4\x97 - 45 min. plius vienas ratas. Lenktyn\xc4\x97ms vis\xc5\xb3 automobili\xc5\xb3 galia ribojama iki 200 kW._NEWLINE_Pra\xc4\x97jus 15 minu\xc4\x8di\xc5\xb3 po lenktyni\xc5\xb3 starto yra paskelbti penki lenktynininkai, gav\xc4\x99 daugiausia sirgali\xc5\xb3 bals\xc5\xb3 \xe2\x80\x9eFanBoost\xe2\x80\x9c sistemoje. \xc5\xa0ie trys lenktynininkai tur\xc4\x97s teis\xc4\x99 papildomai panaudoti vienkartin\xc4\xaf galios padidinam\xc4\x85 5 sekund\xc4\x97ms iki 200 kW._NEWLINE_Lenktyn\xc4\x97s prasideda \xc4\xafprastu stovimu startu._NEWLINE_Nuo penktojo sezono lenktyn\xc4\x97se naudojama naujas "Atakos re\xc5\xbeimas". Lenktynininkai gauna papildom\xc4\x85 25 kW gali\xc4\x85 prava\xc5\xbeiav\xc4\x99 specialiu ruo\xc5\xbeu. \xc5\xa0io ruo\xc5\xbeo ilgis ir vieta yra paskelbiama tik prie\xc5\xa1 pat lenktynes, kad komandos negal\xc4\x97t\xc5\xb3 jo \xc4\xafskai\xc4\x8diuoti \xc4\xaf savo lenktyni\xc5\xb3 strategij\xc4\x85.\n_START_SECTION_\n\xc4\x8cempionato \xc4\xafskaita\n_START_PARAGRAPH_\n\xc4\x8cempionato pabaigoje pagal i\xc5\xa1kovotus ta\xc5\xa1kus apdovanojami asmenin\xc4\x97s ir komandin\xc4\x97s \xc4\xafskaitos nugal\xc4\x97tojai. Ta\xc5\xa1kai skiriami pirmiems 10 fini\xc5\xa1avusi\xc5\xb3 (25-18-15-12-10-8-6-4-2-1). Taip pat u\xc5\xbe pole pozicij\xc4\x85 skiriami trys ta\xc5\xa1kai, o u\xc5\xbe grei\xc4\x8diausi\xc4\x85 rat\xc4\x85 - 1 ta\xc5\xa1kas (jei fini\xc5\xa1uota pirmame de\xc5\xa1imtuke).\n_START_SECTION_\nSustojimai technin\xc4\x97je zonoje\n_START_PARAGRAPH_\nIki 2017-2018 m. sezono lenktyn\xc4\x97se dalyviai tur\xc4\x97jo atlikti vien\xc4\x85 privalom\xc4\x85 sustojim\xc4\x85. Jo metu lenktynininkai prival\xc4\x97jo pakeisti automobilius. Padang\xc5\xb3 keitimas \xc4\xafmanomas tik joms prakiurus._NEWLINE_Nuo 2018 m. sezono prad\xc4\x97tas naudoti antros kartos Spark SRT05e modelis ir lenktyn\xc4\x97se automobilio keitimo proced\xc5\xabros nebeliko.'